﻿În genul… înţelepţilor Mircea Eliade – Nicolae Steinhardt ADRIAN BOLDIŞOR Introducere prezenta relaţia dintre Mircea Eliade şi Nicolae Steinhardt este ca şi cum ai încerca să ur- măreşti traiectoria a două astre care, fără a se întâlni prea des şi fără a face parte din aceeaşi „galaxie”, s-au influenţat atât de mult (deşi, în anumite situaţii, atât de tragic!). Rămân multe răni nevindecate (ex.: cum ar putea cineva să fie acuzat la 12 ani de muncă silnică pentru că a citit o carte?; de ce Occidentul nu a avut nicio reac ţ ie în urma celebrului proces din 1960?) ş i multe întrebări fără răspuns (ex.: de ce Eliade nu aminteşte nimic în Jurnalul şi în Memoriile sale des- pre procesul intelectualilor români în care, fără voia lui, a fost implicat? probabil – acesta ar fi un răspuns – ca să nu le facă şi mai mare rău celor implicaţi). Mai presus de toate rămâne însă o capodoperă şi o mărturie vie peste ani: Jurnalul fericirii. Nicolae Steinhardt l-a cunoscut pe Mircea Eliade încă din adolescenţă, ei urmând acelaşi liceu bucureştean, Spiru Haret, fiind însă cu cinci ani mai tânăr. Printre amintirile sale din aceşti ani, Steinhardt creionează şi un portret al viitorului savant de origine română: fără a excela la toate materiile, Eliade „aparţinea totuşi tipului de elev excepţional; câtuşi de puţin celui tocilar, căci avea preferinţe, iar subiectele care nu-l atrăgeau nu se sfia să le trateze cu făţişă desconside- raţie. Amănuntele acestea erau ştiute de toată şcoala, Eliade fiind (precum Noica, Elian, Vanici, Brezianu, Acterian) una din vedetele cursului superior”1. S-au reîntâlnit de câteva ori în perioada interbelică, apoi de două ori la Paris: în 1978, când s-au revăzut după o lungă perioadă de timp, şi în 1980, când Steinhardt a stat câteva luni în apartamentul lui Eliade din capitala Franţei. Steinhardt şi/sau Antisthius În anul 1934 Nicolae Steinhardt debutează, cu pseudonimul Antisthius (numele unui perso- naj din Caracterele lui La Bruyère), cu volumul parodic În genul… tinerilor, publicat la Editura Cultura Poporului2. Între scriitorii parodiaţi se numără Emil Cioran, Constantin Noica, E. Mar- ghita, Mircea Eliade, Geo Bogza, Petru Comarnescu, Eugen Relgis, Saşa Pană etc. 1 NICOLAE STEINHARDT, Ispita lecturii , Ed. Dacia, Cluj, 2000, p. 60. 2 Edi ţ ia din care vom cita: N. STEINHARDT (Antisthius), În genul… tinerilor, Edi ţie îngrijită, note, studiu introduc- tiv, referinţe critice şi indici de George Ardeleanu, repere biobibliografice de Virgil Bulat, Mănăstirea Rohia, Ed. Polirom, Iaşi, 2008. 82 În genul… înțelepților. Mircea Eliade – Nicolae Steinhardt La întrebarea adresată de Mircea Handoca 50 de ani mai târziu (septembrie 1984) despre volumul de pamflete publicat în tinereţe, Steinhardt avea să afirme: „Ce gândesc după o jumătate de veac despre acea parodie? Că mai bine nu o scriam şi mai bine nu apărea… Mă simt, acum, atât de în- depărtat de textul de atunci. Am fost dur, pripit, exuberant, superficial. Mă răsfăţam. Eliade s-a numărat printre autorii parodiaţi la care prima reacţie n-a fost supărare ci îngăduinţă şi amuza- ment. Citatul din La Bruyère folosit drept motto al cărţii (accentua voinţa parodistului de a nu da mustrărilor sale o coloratură personală) i-a plăcut îndeosebi. Antisthius, caracter al lui La Bruyère făgăduieşte într-adevăr că se va menţine în aria principiilor, că nu va coborî în arcanele vieţii perso- nale. Izbutit-am a proceda astfel? Oarecum”3. Capitolul despre Mircea Eliade poartă titlul Întoarcerea din India, ţară în care Eliade a stat între anii 1928-1931. În acest capitol Steinhardt parodiază calitatea lui Eliade de şef al „tinerei Generaţii”, aplecarea sa asupra studiul religiilor orientale, „beţia de cuvinte” şi erotismul din ope- rele publicate, precum şi egocentrismul eliadian. În apropiere de ţărmul românesc al Mării Negre, tânărul întors din îndepărtata Indie vorbeşte cu sine însuşi: „Pământul nu se vedea încă de pe vapor, când mă simţii de acum copleşit de reflecţii jalnice. Eram numai fatigat de drum? Nu! Simţământul horibil care pusese stăpânire fatmic şi inexpugnabil – pe fiinţa mea iremediabilă, iraţională, orfeică era travaliul deosebirii climatice. Dar nu al temperaturii concrete, ci, adânc, al latitudinii siccitive. Prin mijloacele promiscuei civilizaţii europene ajunse- sem în mai puţin timp decât, falemic, îmi trebuia ca să contemplu leproşii cadaverici sau crocodilii purificaţi din ţara divină în continentul cu dicţionare”; „Părul meu palid, farmecul călugăresc care emană, matildic şi universal, din omul paradoxal ce sunt mă vor acoperi. Vine seara, şi în cenuşa pânzelor sub globurile copleşitoare ale cheiului mă voi strecura ascetic, inasimilabil, inacceptabil, transcendent şi neutru. Ideea preţiozităţii unei primiri îmi dă o suferinţă carnală”; „Scobor neutric în portul fantastic în noapte, rezultanta trudei mijlocizatorii. Ezit să pun piciorul pe ţărmul cu in- stituţii şi caractere: pământul instituţionalizat, caracterizional, unde experimentul nu e introvert, unde ambarele sunt irelevante şi hărnicia honestă o datorie. Pun totuşi piciorul jos şi privesc cu un mepriz bergsonian-cinic grămădătura din faţa mea” etc. etc. Ispita de a citi în Pădurea interzisă Procesul grupului „mistico-legionar” Constantin Noica – Dinu Pillat4 s-a desfăşurat într-o atmosferă internaţională încărcată, în care evenimente cu urmări grave pentru România şi pen- tru toate statele comuniste din Europa de Est se succedau cu repeziciune: destalinizarea (mai mult sau mai puţin aparentă) iniţiată de Hruşciov (1956), revolta de la Budapesta şi înăbuşirea ei sângeroasă (1956), retragerea trupelor sovietice din România (1958), acordarea premiului Nobel pentru literatură lui Boris Pasternak pentru romanul Doctor Jivago urmat de refuzarea acestuia, în urma presiunilor sovietice (1958)5. 3 N. STEINHARDT, Monologul polifonic , Edi ţ ie îngrijit ă de Virgil Bulat, Ed. Dacia, Cluj-Napoca, 1991, p. 355; MIRCEA HANDOCA, Convorbiri cu şi despre Mircea Eliade, Ediţia a II-a revăzută şi adăugită, Criterion Publishing, Bucu- reşti, 2006, p. 307. Dan C. Mihăilescu, Nicolae Mecu şi George Ardeleanu sunt de părere că anul 1934 a fost în viaţa literară românească un an al negărilor (premiate!), acum apărând volume ca Pe culmile disperării (de Emil Cioran), Mathesis sau bucuriile simple (de Constantin Noica), India, Lumina ce se stinge, Întoarcerea din Rai şi Oceanografie (de Mircea Eliade), Nu (de Eugen Ionescu), În genul… tinerilor (de Nicolae Steinhardt). 4 Arest ă rile celor ce aveau s ă fac ă parte din acest grup au început la 11 decembrie 1958 cu Noica ş i s-au terminat la 4 ianuarie 1960 cu Steinhardt, iar procesul propriu-zis s-a derulat între 24-26 februarie 1960. Paradoxal, s-a insistat pe formula de „grup legionar”, chiar dacă doi dintre cei arestaţi erau evrei: Nicolae Steinhardt şi Beatrice Strelinsker. 5 CLARA COSMINEANU, „Un qui pro quo bine venit: Nicu Steinhardt în dosarele Securit ăţii”, în: Nicu Steinhardt în 83 Adrian Boldişor Într-o încercare de schimbare a imaginii României în lume (într-un fel, în legătură şi cu ho- tărârile şi spiritul Conferinţei de la Geneva), în iunie 1956 regimul din România a permis Teatrului Naţional din Bucureşti să facă un turneu la Paris (cu piesele O scrisoare pierdută de I.L. Caragiale şi Ultima oră de Mihail Sebastian), acesta fiind un prilej pentru Mircea Eliade de a se întâlni cu vechi prieteni, printre care se număra Marietta Sadova, soţia lui Haig Acterian, prietenul său din perioada interbelică. Deşi totul a fost plănuit de organele de securitate ale Partidului Comunist din România, peste trei ani Marietta Sadova a fost acuzată, în grupul celor 23 de intelectuali, în ceea ce avea să reprezinte ultimul mare proces politic din România. Unul dintre principalele cape- te de acuzare în procesul grupului Noica - Pillat l-a constituit difuzarea şi lecturarea cărţilor Ispita de a exista de Emil Cioran şi Noaptea de Sânziene de Mircea Eliade, cărţi interzise de regimul comunist din România. Marietta Sadova a fost cea care a adus clandestin în România exemplare ale cărţilor lui Eliade şi Cioran, pe care apoi le-a dat spre lecturare în secret prietenilor6. Între numeroasele documente ale Securităţii comuniste cu privire la Nicolae Steinhardt se găsesc mai multe referiri la Mircea Eliade şi la lucrările acestuia, semn că difuzarea şi citirea romanului eliadian, precum şi prietenia cu autorul acestuia, au constituit puncte esenţiale în con- damnările intelectualilor. Astfel, în Procesul-verbal de interogatoriu, datat 6 ianuarie 1960, se aminteşte faptul că în anul 1957 Steinhardt, la indicaţiile lui Constantin Noica, a dat cartea lui Eliade lui Sergiu Al.-George. Cu un an înainte se discutase într-un grup de intelectuali (din care făceau parte Noica, Steinhardt, Alexandru Paleologu, Paul Dimitriu ş.a.) despre cele două lucrări ale lui Cioran şi Eliade7. Aceste date revin şi în interogatoriile ulterioare, în care se vorbeşte cu precădere despre grupul de intelectuali ce discuta pe ascuns cărţile celor doi emigranţi (8 ianuarie 1960, 9 ianuarie 1960, 11 ianuarie 1960, 12 ianuarie 1960, 13 ianuarie 1960, 24 februarie 1960). În Sentinţa nr. 24 din data de 1 martie 1960, acolo unde au fost acuzaţi toţi cei 23 de incul- paţi (Noica Constantin, Pillat Constantin, Lăzărescu Sandu, Florian Gheorghe, Acterian Arşavin, Ranetti Constantin, Radian Nicolae, Vlad Aurelian, Răileanu Constantin, Iordache Nicolae zis Vladimir Streinu, Mitucă Ion, Vidraşcu Emanoil, Acterian Sadova, Paleologu Alexandru, Stein- hardt Nicu Aurelian, Strelisker Beatrice, Enescu Teodor, Niculescu Remus, Noica Iacob, Al. Geor- ge Sergiu, Teodoreanu Alexandru zis Păstorel, Ionescu Ana, Mironescu Sandală Simina), printre numeroasele acuze aduse, este notată şi următoarea faptă: „Inculpaţii Noica C-tin şi Pillat C-tin fiind duşmani ai luptei şi realizărilor poporului muncitor, stră- ini de interesele patriei, având aceleaşi convingeri ca ale trădătorilor de ţară fugiţi în Occident, legi- onarii Eliade Mircea şi Cioran Emil, puşi în slujba serviciilor de spionaj imperialiste ca agenţi plătiţi la ordinul cărora uneltesc prin toate mijloacele împotriva R.P.R., restabilesc pe căi ilegale legăturile cu aceste elemente, s-au pus în slujba lor şi servindu-i credincios, le-au difuzat în ţară scrierile lor cu conţinut instigator şi pline de calomnii la adresa poporului român şi regimului democratic-popular. Timp îndelungat inculpaţii au folosit căi ilegale pentru a introduce în ţară şi expedia în străinătate scrieri duşmănoase, folosindu-se în acest scop de unele persoane venite în ţară ca turişti ori de altele de la o legaţie capitalistă din Bucureşti sau de cetăţeni români care plecau în străinătate în interes de serviciu. Astfel, când a fost trimisă la Paris în interes obştesc, inculpata Acterian Sadova dosarele Securităţii. 1959-1989, Selecţia documentelor Clara Cosmineanu şi Silviu B. Moldovan, Prefaţă Toader Paleologu, Studiu introductiv Clara Cosmineanu, Ed. Nemira, Bucureşti, 2005, p. 13. 6 Vezi Procesul-verbal datat 9 noiembrie 1959, învinuit ă Acterian Sadova Maria, în: STELIAN TĂNASE, Anatomia mistificării, Ediţia a II-a revăzută şi adăugită, Ed. Humanitas, Bucureşti, 2003, pp. 60-63. 7 Nicu Steinhardt în dosarele Securit ăţ ii . 1959-1989 , pp. 52-60. În Procesul-verbal datat 4 octombrie 1959, Ior- dache Nicolae (Vladimir Streinu) afirma că s-au citit scrieri interzise printre care şi cele ale „fugarului român din Occident Cioran Emil, Ispita de a exista, adusă de Voinescu Alice şi citită de Cioculescu Şerban, precum şi Scri- soare către un prieten de departe, adusă şi citită în 1957 de Cioculescu” (STELIAN TĂNASE, op. cit., p. 45). Despre lucrarea lui Cioran şi Pădurea interzisă a lui Eliade, ca fiind citite în salonul literar care se formase, aminteşte şi Sandu Lăzărescu în interviul din aceeaşi carte a lui Stelian Tănase (p. 45). 84 În genul… înțelepților. Mircea Eliade – Nicolae Steinhardt Maria a stabilit legături cu legionarii Eliade Mircea şi Cioran Emil de la care a primit cărţi în mai multe exemplare, pentru a fi aduse în ţ ară legionarului Noica Constantin. Cărţile acestea cu caracter duşmănos la adresa poporului român au fost răspândite în rândurile unor elemente reacţionare cu scopul menţinerii unui spirit naţionalist şovin şi mitului aşa-zisei literaturi „pure”8. Urmează sentinţele unora dintre acuzaţi, pentru ca, la poziţia a 15 să fie menţionat Steinhar- dt Nicu Aurelian. Despre el se spune că este un „element duşmănos al regimului democrat-popu- lar din R.P.R., apărător al fostului regim burghezo-moşieresc”, fiind un apropiat al lui Constantin Noica. În afară de acuza de a-l fi cunoscut pe Noica şi lucrarea acestuia Povestiri din Hegel, Ste- inhardt a mai citit şi lucrările „fugarilor legionari Cioran Emil şi Eliade Mircea, aflaţi în Franţa” şi s-a pus în slujba acestora „hotărând să multiplice în mai multe exemplare articolul lui Cioran Emil intitulat «Scrisoare către un prieten din depărtare» publicat în Occident şi adresat lui Noica Constantin. [...] Recunoaşte că a primit şi el scrierile lui Cioran Emil şi Eliade Mircea de la Noica Constantin care le avea de la Sadova Maria aduse din Franţa, adăugând că aceste scrieri, Ispita de a exista ş i P ă durea interzis ă , au un con ţ inut interzis pentru regimul nostru, c ă lucr ă rile acestea au circulat în rândul cunoscuţilor lor, difuzând şi el cartea lui Eliade Pădurea interzisă coinculpa- tului Al. George Sergiu după ce a citit-o, iar pe a lui Cioran a dat-o lui Stahl”9. Steinhardt mărtu- riseşte că acuzaţiile erau adevărate, însă nu erau fapte incriminatorii, lucru care nu a fost luat în considerare atunci când juriştii din Occident s-au aplecat (rar!) asupra acestui proces. „Erau atât de convinşi, li se părea atât de evident ca faptele incriminate să fie infracţiuni, încât au considerat lucrul ca de la sine în ţeles. N-au revizuit axiomele. Ce ni s-a imputat nu era fals. Cetisem cărţi de Mircea Eliade, de Emil Cioran, de Eugen Ionescu. Mersesem des la Tr. să bem ceai din serviciul Rosenkavalier, să pălăvrăgim şi să ne mai descărcăm sufletul. [...] poliţia pentru oameni cumsecade. Anticreştinismul ce face? Generalizează păcatul, acum toţi sunt în stare de vinovăţie permanentă, nu mai eşti osândit pentru ceea ce ai făcut, ci pentru ceea ce eşti”10. Pentru aceste fapte şi pentru altele asemănătoare, Nicolae Steinhardt a fost condamnat la 12 ani muncă silnică, 7 ani degradare civică şi confiscarea averii personale pentru infracţiunea de uneltire contra ordinii sociale11. În Jurnalul fericirii, Nicolae Steinhardt avea să noteze în legătură cu ultimele lui cuvinte de la proces şi cu reacţia celor din sală la acestea: 8 Ibidem , p. 103. 9 Ibidem , pp. 106-107. În interviul acordat lui Mircea Handoca, Steinhardt analiza in fl uen ţ a pe care aceste eveni- mente le-au avut asupra vieţilor „actorilor” principali ai celebrului proces al intelectualilor: „Da, pentru C. Noica, Sergiu Al-George şi pentru mine «evenimentul existenţial» la care vă referiţi n-a însemnat o simplă întâmplare, o aventură, un accident neplăcut. Ci nespus mai mult: o experienţă cutremurătoare, o cotitură decisivă. N-a fost aşa pentru toţi. Pe unii «întâmplarea» nu i-a marcat, alţii au îndurat-o anevoie, ca pe un blestem. Pot adeveri că n-a fost o simplă «pacoste» pentru Sergiu Al-George ori pentru Dinu Pillat. Pentru mine unul cred că evenimentul a luat amploarea cea mai largă şi a dobândit semnificaţia cea mai puternică: m-a schimbat întru totul, a făcut din mine «o făptură nouă». Ştiţi că Eliade, Cioran şi Eugen Ionesco au fost întrucâtva prezenţi în întreaga tevatură? Coperta Nopţii de sânziene, a Ispitei de a exista şi a volumului I din Teatrul lui Ionesco au figurat la loc de cinste în dosarul nostru? I-am simţit atunci pe toţi trei foarte aproape de noi – «în văzduh şi adevăr»” (N. STEINHARDT, Monologul polifonic, p. 357; MIRCEA HANDOCA, op . cit ., p. 309). 10 N. STEINHARDT, Jurnalul fericirii, Ediţia a VII-a, Îngrijire, postfaţă şi note de Virgil Ciomoş, Ed. Dacia, Cluj- Napoca, 2000, pp. 239-240. 11 Steinhardt a fost eliberat din închisoare la 3 august 1964, iar Noica la 8 august, ei fiind ultimii doi eliberaţi dintre membrii lotului. Prezentând atitudinea lui Steinhardt din timpul detenţiei pe care o suferise, împreună cu lotul Noica-Pillat, Monica Lovinescu nota că scriitorul „în ciuda bătăilor şi torturii se purtase aşa cum i-o ceruse bătrânul său tată, ca un erou. Vorbă pe care n-ar fi rostit-o niciodată. Pentru Steinhardt termenul mai nimerit mi se pare: smerenie. Şi nu neapărat fiindcă şi-a sfârşit viaţa în călugărie, de aceeaşi smerenie dăduse dovadă şi mai înainte. Numai că era o smerenie îndârjită. Rezistând, dar fără trufie, ci doar cu hotărâre implacabilă, la toate relele şi incapabil să săvârşească vreunul. Nerenunţând însă la proiectele sale de opoziţie” (MONICA LOVINESCU, La apa Vavilonului /2. 1960-1980, Ed. Humanitas, Bucureşti, 2001, p. 71). 85 Adrian Boldişor „Eu mi-am pregătit cu grijă, din celulă, eventualul cuvânt final şi-l recit fără oprire: Faptele fiind ceea ce sunt, se cade să arăt două lucruri: primul, că nu am avut intenţia de a unelti, al doilea că dacă aş fi ştiut că volumul lui Emil Cioran, Ispita de a trăi, putea fi interpretat ca un atac la adresa poporului român (ceea ce nu este) nu l-a ş fi citit şi nu m-aş fi asociat la r ăspândirea lui, deoarece am avut, am şi voi avea întotdeauna faţă de poporul român numai simţăminte de adânc respect şi ne ţărmuită dragoste. Cuvinte destul de îndemânatice şi care – Dumnezeu ştie de ce, fiindcă n-or fi mai grozave decât ale celorlaţi – sunt ascultate de câteşi patru grupe ale s ălii în tăcere. Dr.-ul Al. G. mi-a spus apoi, la camera 18, că l-am emoţionat”12. După anii petrecuţi în puşcăriile comuniste şi după eliberare, Steinhardt a fost urmărit pe tot parcursul vieţii sale, notele informative din dosarele Securităţii stând mărturie asupra acestui fapt. Nu de puţine ori se regăsesc în aceste informări şi diversele legături pe care Steinhardt le avea cu intelectualii români din Occident, în general, şi cu Mircea Eliade, în special. Astfel, într-o notă informativă datată 28 noiembrie 1972 privind lucrarea Jurnalul fericirii se amintesc legătu- rile pe care urmăritul le avea cu emigranţii din Occident: Virgil Ierunca, Mircea Eliade, Alexandru Ciorănescu, Paul Gruber, Vlad Stolojan şi Sanda Stolojan. Pe lângă aceste nume apar şi cele ale lui Eugen Ionescu, Emil Cioran, Teodorescu Gheorghe, Monica Lovinescu sau Tomaziu George într-un plan de măsuri în dosarul de urmărire informativă privind pe Steinhardt Nicu Aurelian, datat 20 februarie 1977, dar şi într-un raport cu propuneri de încetare a urmăririi informative pri- vind pe Steinhardt Nicu Aurelian, datat 30 august 1979. În acest document stă scris: „În situaţia că va primi bilete de avion de la Mircea Eliade, aşa cum acesta i-a promis, va pleca spre sfârşitul lunii septembrie şi va sta o lună la Paris, în casa lui Mircea Eliade care pleacă temporar în SUA şi apoi, după ce-şi va vizita rudele de la Bruxelles, va merge o lună la mănăstirea din Chevetogne, după care se va întoarce în ţară”13. În urma discuţiei pe care a avut-o cu căpitanul Ciucă Ion la 1 mai 1980, Steinhardt relatează că a stat două luni în apartamentul lui Eliade, care era plecat în America. În timpul interogatoriu- lui este adusă în discuţie şi o posibilă venire a lui Eliade în ţară, însă în condiţiile în care emigranţii români de la Paris nu ar mai fi insultaţi: „Mircea Eliade e foarte sensibil la faptul că e tipărit, citit, e foarte ataşat de ceilalţi prieteni de la Pa- ris, de Monica Lovinescu, de Virgil Ierunca şi insultele care li se aduc lor, socoteşte că i se aduc şi lui. El are o concepţie foarte frumoasă despre prietenie… dacă-i loveşti un prieten înseamnă că-l loveşti pe el. Conversaţia cu ataşatul cultural… care e inteligent şi cult… nu ştiu însă ce efect va avea… ei mi- au cerut să-i exprim lui Eliade felicitări, că ambasada şi guvernul nostru ar dori să-l vadă în ţară… Eu am transmis…[...] Eliade nu-i o fire acră sau îndârjită. El n-a privit… Eu nu m ă pot pronunţa… Deocamdată cred că nu… El nu e insensibil la tot ce se petrece aici”14. 12 N. STEINHARDT, Jurnalul fericirii , p. 71. 13 Nicu Steinhardt în dosarele Securităţii. 1959-1989, p. 200. Între scrisorile trimise de Eliade se num ără şi cea către Nicolae Steinhardt, datată 6 decembrie 1978 (scrisoarea este un răspuns la cea trimis ă de Steinhardt la 18 octombrie). Eliade îşi arată respectul faţă de scriitorul român şi nu uită să rememoreze amintirile din timpul vizitei lui Steinhardt din vara anului 1978. „În orice caz, eu îţi voi rămâne mereu recunoscător, pentru că, după ce te-a cunoscut Christinel, s-a convins că există creştini – şi sincera ei speranţă este de acum înainte s ă întâlnească şi alţi câţiva (fiind modestă, precizează: «măcar vreo doi, trei»...)” (MIRCEA ELIADE, Europa, Asia, America… Co- respondenţă, Volumul al III-lea, R-Z, Îngrijirea ediţiei şi indice de Mircea Handoca, Ed. Humanitas, Bucureşti, 2004, p. 169). 14 Ibidem, p. 203. În continuarea discuţiei, Steinhardt afirmă, vorbind despre modul dur în care Eugen Ionescu se referea la situaţia din România: „Firea lui e de vină. Eliade nu-i aşa. Şi nici Cioran. E o fire modestă. Trăieşte modest. Decent, dar modest. Un ziar german a scris că «e o onoare pentru Occident, Cioran». Organele de stat trebuie să acorde refugiaţilor ca E. Ionescu, M. Eliade, Cioran un tratament conform spiritului românesc: iertător, tolerant şi inteligent pentru că e un gest de mărinimie românească de a nu insulta, e un gest de inteligenţă de a-i apropia” (p. 210). 86 În genul… înțelepților. Mircea Eliade – Nicolae Steinhardt Discuţiile purtate de Steinhardt cu diferiţi agenţi ai Securităţii erau apoi dezvăluite de aceştia în diferite note informative, aşa cum este cea datată 20 mai 1980, fiind semnată de informatorul „Adrian Cozmescu”, privind vizita scriitorului român în Occident. Aici sunt amintite părerile lui Steinhardt cu privire la românii de la Paris cu care a intrat în contact. Despre relaţia cu Eliade se aminteşte faptul că acesta „preţuia valoarea intelectuală şi spirituală a lui Nicu Steinhardt”. Nu este trecută cu vederea nici nostalgia lui Eliade pentru ţara natală, menţionându-se în final că „i-ar plăcea să viziteze România”15. În nota de analiză în dosarul de urmărire informativă „Scriitorul” privind pe Steinhardt, datată 16 iulie 1980 şi clasată drept „strict secret”, sunt amintite legăturile sale cu emigranţii români din Paris cu „o poziţie ostilă faţă de ţara noastră”, între care se numără şi Eliade. Ideea legăturilor cu românii din Paris este reluată şi în alte note, datate 26 februarie şi 18 noiembrie 1981, 29 mai şi 31 iulie 1982 sau 12 februarie 1983. La 4 martie 1983 Nicolae Steinhardt dă o declaraţie în faţa celor de la Securitate cu privire la persoanele din străinătate pe care le cunoaşte. Sunt amintite cele două vizite din Belgia şi Paris (1978 şi 1979-1980) şi întâlnirile pe care scriitorul le-a avut cu românii emigranţi, precum şi schim- bul de cărţi pe care îl are cu aceştia. Trei zile mai târziu a fost întocmit un raport cu propuneri de avertizare a lui Steinhardt, în urma declaraţiei semnate de acesta şi a urmăririi permanente la care a fost supus. Între acuze se insistă pe aceea că „menţine un contact strâns cu elementele din emigraţia reacţionară”16. Avertizarea a avut loc câteva zile mai târziu, iar într-un nou raport se vorbeşte despre legăturile lui Steinhardt cu Occidentul, acolo unde a trimis ultima sa carte tipărită. În nota din 17 ianuarie 1984 se menţionează faptul că „dintr-o informaţie furnizată de un scriitor din Bucureşti rezultă faptul că biblioteca de la Mănăstirea Rohia de care se îngrijeşte N. Steinhardt ar fi o adevărată bibliotecă a emigraţiei române în străinătate (Mircea Eliade, Eugen Ionescu, Emil Cioran, Ştefan Baciu, Pamfil Şeicaru, Paul Goma etc.)”17. În urma acestor obser- vaţii a fost înaintată propunerea ca Nicolae Steinhardt să fie preluat de Direcţia I a Securităţii, ţinându-se cont de complexitatea cazului. Printre motivele acestei măsuri se numără şi legăturile strânse pe care Steinhardt le are cu românii emigranţi, precum şi schimbul de cărţi cu aceştia în vederea realizării unei biblioteci la Rohia. La 11 mai 1984 Steinhardt semnează o notă informativă privind conţinutul fondului bibliotecii Mănăstirii Rohia. Printre cele 20.000 de volume se află şi cărţi ale unor autori consideraţi „duşmani ai poporului”: Mircea Eliade (Histoire des croyances…, Traite de l'histoire des religions), E.M. Cioran, Eugen Ionescu, H. Stamatu, Sanda Stolojan etc.18 Despre aceste cărţi se relatează şi în rapoartele ce au fost întocmite de agenţii Securităţii în urma descinderilor inopinate de la Rohia, în urma cărora au fost ridicate 21 de cărţi cu „conţinut duş- mănos”. De asemenea, s-a propus chiar şi „compromiterea lui Nicu Steinhardt şi înlăturarea lui de la Mănăstirea Rohia”19. Într-un raport din 22 martie 1985 este prezentată relaţia lui Steinhardt cu emigranţii români: „este nemulţumit din cauză că nu a mai primit veşti de la nimeni. Consideră că este părăsit întrucât nu numai că nu i-au mai trimis cărţi, dar nici măcar medicamente. Se referă în mod expres la Virgil Ierunca, Monica Lovinescu, Mircea Eliade, Eugen Ionescu şi alţii. Crede că aceştia ori îl consideră mort sau sunt supăraţi pe el din cauza unei scrisori de reproş pe care le-a trimis-o şi în care se referea la o emisiune pe teme religioase transmisă la acest post de radio (România liberă, n.n.)”20. 15 Ibidem, p. 214. 16 Ibidem, p. 260. 17 Ibidem, p. 272. 18 Ibidem, p. 291. 19 Ibidem, p. 321. 20 Ibidem, p. 341. 87 Adrian Boldişor Însemnări despre cultura şi spiritualitatea românească În sensul „restituirii” unor idei şi opere de marcă ale culturii româneşti poate fi considerat şi volumul De la Zalmoxis la Genghis-Han. Studii comparative despre religiile şi folclorul Da- ciei şi Europei Orientale, publicat de Mircea Eliade în anul 1970. Cartea este alcătuită din studii concepute şi publicate cu ani în urmă: Dacii şi lupii (1959), Zalmoxis (1944, 1969), Satana şi Bunul Dumnezeu. Preistoria cosmogoniei populare româneşti (1951-1961), Voievodul Dragoş şi „vânătoarea rituală” (1965), Meşterul Manole şi Mânăstirea Argeşului (1955), „Şamanism” la români? (1962), Cultul mătrăgunei în România (1938), Mioara năzdravană (1962, 1969). Se observă astfel că studiile lui Eliade cu privire la religia şi folclorul Daciei sunt variate şi ocupă o pe- rioadă întinsă de timp. Dacă mai amintim şi de bogata sa eseistică, în care sunt referiri numeroase la folclorul dacilor, dar şi de studiul din 1943, Comentarii la Legenda Meşterului Manole, atunci afirmaţia lui Ioan Petru Culianu îşi relevă adevărata sa măreţie: „A fi român, a fi trăit o bună parte din viaţă în România este, după cum ştiţi, foarte important pentru Eliade. Este una din compo- zantele mitului său personal”21. În Monologul polifonic, Nicolae Steinhardt sublinia ideea centrală a cărţii lui Eliade despre mitologia românilor: „Exist ă, desigur, o mitologie protoromânească, aşa cum a existat (Mircea Eliade) un precreştinism cosmic, vestitor (şi premergător) al creştinismului carpato-danubiano-pontic”22, pentru ca în Jurnalul fericirii scriitorul să noteze: „Nicăieri n-am găsit o mai clară desluşire a motivelor pentru care intuisem la poporul român un fond creştin irecuzabil – datorită căruia până şi defectele Românilor par scăldate de o lumină ate- nuantă – decât în studiul lui Mircea Eliade asupra Mioriţei (capitolul L'agnelle voyante din volumul De Zalmoxis à Gengis Khan, Paris, 1970, trimis de Virgil Ier.). Interpretarea eliadiană are într-însa ceva din absolutul soluţiilor după a căror formulare orice discuţie devine inutilă. Roma locuta”23. Mircea Eliade a afirmat despre această carte „personală” că „este, în acelaşi timp, o experien- ţă în metodă. Dificultatea este următoarea: noi dispunem de o tradiţie folclorică, şi de una istorică, importantă şi ea, dar ale căror documente sunt împrăştiate şi vagi; în ce fel putem reconstitui, pe baza lor, credinţele dacilor?... Totodată, eram fascinat de câteva probleme. În Legenda Meşterului Manole este vorba de un sacrificiu omenesc. Ca să-şi termine mânăstirea, Meşterul Manole a tre- buit să-şi zidească soţia. Această legendă circulă pretutindeni în Balcani. Lingviştii, balcanologii, unii romanişti, toţi sunt de acord că versiunea românească este cea mai reuşită. De ce, deci, tocmai această baladă este o capodoperă a literaturii populare româneşti? Şi de ce se exprimă tocmai în Mioriţa acea nostalgie, acea Weltanschauung a ciobanului?”24. În acest demers, istoricul religiilor are mai multe şanse să găsească un răspuns decât folcloriştii. Adrian Marino îşi începe analiza asupra realităţilor şi orientărilor româneşti, aşa cum aces- tea se desprind din opera savantului de la Chicago, cu următoarea constatare: 21 MIRCEA HANDOCA, op . cit ., p. 129. Eliade vorbe ş te în acest sens ş i în interviul din anul 1978: „A fi român pentru mine înseamnă să trăiesc, să exprim şi să valorific acest mod de a fi în lume” (MIRCEA ELIADE, Încercarea labirin- tului. Convorbiri cu Claude-Henri Rocquet, Traducere din franceză de Doina Cornea, Ed. Humanitas, Bucureşti, 2007, p. 99). În legătură cu acest deziderat eliadian, Nicolae Steinhardt nota: „Sunt bucuros că odată în 1934 (într-o mică librărie bucureşteană) şi a doua oară în 1979 la Paris (în apartamentul din place Charles Dullin) mi s-a destăinuit: asta a vrut (asta, nu altceva): să demonstreze universalitatea puterii simţitoare şi cugetătoare a neamului său; pe de o parte. Pe de alta: să cucerească pentru tainele, semi-tainele şi clar-obscururile – ce păreau ostracizate pe vagi, oropsite şi dureroase terenuri – dreptul de a pătrunde în cultură (ca auxiliare şi la paritate cu experienţele)” (N. STEINHARDT, Monologul polifonic , p. 37). 22 N. STEINHARDT, Monologul polifonic , p. 346 23 Idem, Jurnalul fericirii, p. 362. 24 MIRCEA ELIADE, Încercarea labirintului. Convorbiri cu Claude-Henri Rocquet , pp. 99-100. 88 În genul… înțelepților. Mircea Eliade – Nicolae Steinhardt „Mircea Eliade n-a încetat niciodată să gândească şi în termeni româneşti impliciţi sau expliciţi. Mai mult decât atât: întreaga sa concepţie de integrare şi validare universală a culturilor naţionale, locale, pleacă în primul rând de la situaţii româneşti. S-ar spune chiar că Mircea Eliade este obsedat de problema universalizării culturii româneşti, pe care o pune în toat ă complexitatea sa, fără iluzii, dar şi fără descurajare”25. Eliade porneşte de la structura, persisten ţa, rezistenţa şi continuitatea re- ligiilor preistorice române şti ale culturii şi civilizaţiei Daciei, care nu sunt cu nimic inferioare celor din Europa Occidentală şi din întreaga lume. Savantul român introduce aspecte speci fice acestei zone în studiul marilor religii ale lumii pentru a demonstra, în acest fel, importanţa, bogăţia şi sem- nificaţia Daciei preistorice. Această referire neîncetată la realităţile spirituale româneşti tradiţiona- le este constantă în întreaga operă eliadescă. Dacia capătă, prin studiile lui Mircea Eliade, locul care i se cuvine în realitatea universal ă : dobânde ş te o constan ţă pe care a avut-o întotdeauna, dar care n-a fost scoas ă mereu în evidenţă: caracterul universal. „Creaţiile populare româneşti se articulează într-o perspectivă cu mult mai vastă: ele nu erau numai româneşti, şi dimensiunile lor nu aveau nimic provincial, căci ele ieşeau în afara frontierelor româneşti”26. Cultura populară românească este solidară cu unitatea spirituală a întregii Europe. „La nivelul unităţii culturale ancestrale, la care participă şi cultura română tradiţională, sistemul de corespondenţe şi omologări nu poate fi decât foarte vast şi orice prioritate ori exclusivism occi- dental sunt din principiu negate. Este de ajuns să raportăm această teză de bază la oricare dintre controversele epocii despre «influenţele străine şi realităţile naţionale» pentru a ne da seama de particularitatea gândirii lui Mircea Eliade”27. O cultură nu se poate izola. Pentru Mircea Eliade, împrumuturile ce se identifi că în zona bal- canică nu sunt numai de natură occidentală. Între Orient şi Occident, spiritualitatea românească s-a îmbogăţit şi a asimilat atât elemente occidentale, cât şi orientale, mai ales traco-slave. „Rădăcinile ţărăneşti ale unei bune părţi din cultura românească ne sileau să depăşim naţionalismul şi provincialismul cultural şi să tindem către «universalism». Elementele de unitate ale culturilor indiene, mediteraneene şi balcanice îmi dovedeau c ă aici există acel univers organic, rezultatul unei istorii comune (istoria civilizaţiei ţărăneşti), iar nu construit în chip abstract. Noi, cei din Răsăritul Europei, am fi putut sluji de punte între Occident şi Asia”28. Această idee este analizată şi de Părintele Dumitru Stăniloae, care vede caracteristica esenţi- ală a poporului român în dubla sa formaţie: orientală şi occidentală. Marele teolog porneşte de la însemnările pertinente ale lui Mircea Eliade care, „sub impresia crizei tot mai acute a culturii occi- dentale şi a importanţei pe care o câştigă în aprecierea Occidentului cultura de alt caracter a popoa- 25 ADRIAN MARINO, Hermeneutica lui Mircea Eliade, Ed. Dacia, Cluj-Napoca, 1980, p. 335. 26 MIRCEA ELIADE, Memorii , Volumele I-II, Edi ţ ie îngrijit ă de Mircea Handoca, Ed. Humanitas, Bucure ş ti, 1991, p. 222. Şi Adrian Marino întăreşte această idee: „Numai dintr-o astfel de perspectivă poate fi bine înţeleasă şi o carte ca De Zalmoxis à Genghis-Khan, Etudes comparatives sur les religions et le folklore de la Dacie et de l'Europe orientale (1970). Metoda constă în a introduce aspecte culturale româneşti şi balcanice, aparent izolate, în mari ansambluri culturale, în istoria religiilor, pentru a descoperi şi demonstra în felul acesta întreaga lor bogăţie de semnificaţii” (ADRIAN MARINO, op . cit ., p. 341). 27 ADRIAN MARINO, op . cit ., p. 344. 28 MIRCEA ELIADE, Memorii, p. 209. În publicistica din exil Eliade afirma, în legătură cu importanţa culturii ro- mâneşti: „Culturaliceşte, ca şi spiritualiceşte, Europa se întregeşte cu tot ce a creat şi a păstrat spaţiul carpatic- balcanic. Ceva mai mult: avem motive să credem că spaţiul în care s-au întruchipat Zalmoxis, Orfeu şi misterele Mioriţei şi ale Meşterului Manole, nu şi-a secătuit izvoarele de creaţie: acolo unde moartea e încă valorificată ca o nuntă, izvoarele spirituale sunt intacte. Europa este locul predestinat al crea ţiei multiple, variate, complementare: spiritualiceşte şi culturaliceşte, Europa nu este – şi nici nu poate fi – un bloc monolitic. Ea are, deci, nevoie de dimensiunea orfică şi zalmoxiană pentru a se putea întregi şi a putea plăsmui noi sinteze” (Mircea Eliade, Împo- triva deznădejdii. Publicistica exilului , Ediţie îngrijită de Mircea Handoca, cu o prefaţă de Monica Spiridon, Ed. Humanitas, Bucureşti, 1992, p. 176). 89 Adrian Boldişor relor afro-asiatice, atrage atenţia asupra rolului de intermediere pe care-l poate avea spiritualitatea românească în marele şi inevitabilul dialog ce se anunţă între cultura occidentală şi cultura acelor popoare care intră masiv în cultura istoriei universale”29. Istoricul religiilor observase că există un decalaj în cultura occidentală de după Renaştere, între „spirite inteligente” şi „masele poporului”, în felul de a percepe realitatea cu toate componentele ei. Odată cu trecerea timpului, cultura populară a început să fie înţ eleasă la adevărata ei valoare, din dorinţ a de a intra în contact cu spiritualităţile arhaice. Raportul dintre cultura noastră populară şi cea occidentală o stabileşte Părintele Stăniloae pornind tot de la Mircea Eliade. Acesta „spune că la noi, neproducându-se o renaştere, s-a prelungit Evul Mediu cu trei secole, iar de Renaştere nu ne-am împărtăşit din cauza împrejurărilor grele în care poporul român a continuat să trăiască”30. „Dificultăţile” trebuie depăşite, poporul român, prin creaţiile sale religioase, folclorice, culturale, nefiind cu nimic inferior altor popoare. Eugen Simion observa strânsa legătură ce există între Mircea Eliade, Părintele Dumitru Stă- niloae şi Constantin Noica, cu privire la descrierea relaţiei Occident-Orient: „Rămâne în discu ţie, în ultimatumul dat de Constantin Noica, problema neantului occidental în care s-ar fi putut pierde Mircea Eliade. O tem ă ce se leag ă de credinţa mai general ă a filosofului şi anume aceea că occidentul post-belic se preocupă mai mult de unt (adică de valorile materiale) decât de cultură (adică valorile spirituale). Vechea obsesie a generaţiei criterioniste. Noica a fost certat, ironizat la vremea respectivă, pentru această viziune într-adevăr reducţionistă şi, în esenţă, injustă. El nu făcea, în realitate, decât să reia o veche părere a teologilor ortodocşi români (mă gân- desc, în primul rând, la Părintele Dumitru Stăniloae!): de la Renaştere încoace, cultura occidentală s-ar fi desacralizat sistematic, ceea ce înseamnă că a părăsit sensul metafizic, adică: ceea ce este esenţial şi durabil în cultură...”31. Această caracteristică a poporului român, de a fi punte de legătură între Orient şi Occident, este văzută de Nicolae Steinhardt ca fiind reflectată în creaţia şi viaţa lui Mircea Eliade. „Volumul fundamental despre yoga (în două ediţii), vasta şi ambiţioasa istorie a credinţelor şi idei- lor religioase (vai, neterminată) ori ameţitor de numeroasele şi variatele studii istorice, etnologice, filosofice, analitice sunt departe de a fi simple (şi solide, impecabile) lucrări de specialitate ori de sinteză, sunt o căutare, un quest , un pelerinaj al spiritului românesc în lumea largă, o aventură aş zice, ca a feciorului de împărat, a voinicului încrezător în calu-i năzdrăvan, a lui Făt-Frumos care se bizuie nu atât pe h ărnicia şi deşteptăciunea sa cât mai ales pe o armă secretă dând rareori greş: vocaţia culturală şi spirituală a unui popor aşezat spre nenorocul s ău la întretăierea imperiilor şi-n drumul invaziilor dar şi spre fantastica-i norocire pe unul din punctele (magice?) unde se focalizea- ză, convieţuiesc şi se completează duhuri, culturi, ştime poate mai puţin potrivnice decât ne obiş- nuisem a le considera. Şi este vrednic de sesizat: ca autor de proz ă literară ori de proză ştiinţifică a purtat cu el, mereu, ca într-o desagă neîmpovărâtoare încă o însuşire românească: un fel de bono- mie, nescorţoasă şi nebonsumflată; un contact permanent cu principiul relativităţii generalizate; o smerită bănuială că drumul spre adevăr e, cine ştie, asimptotic”32. 29 DUMITRU STĂNILOAE, Reflecţ ii despre spiritualitatea poporului român, Ed. Scrisul românesc, Craiova, 1992, p. 16. 30 Ibidem, p. 23. 31 EUGEN SIMION, Mircea Eliade. Nodurile şi semnele prozei, Ed. Junimea, Iaşi, 2006, p. 9. În continuare, Eugen Simion afirmă că această nouă spiritualitate occidental ă se întemeiază pe teologia retragerii sau a morţii lui Dum- nezeu: „În această chestiune gravă, care frământă pe filosofii de după Nietzsche, Eliade rămâne un răsăritean, ca personajul său din O fotografie veche de 14 ani. Are dreptate antropologul citat mai sus şi au dreptate toţi cei ce-i reproşează acest fapt. Dar poate fi o mare vină intelectuală în această opţiune? Este doar un punct de vedere pe care îl afirmă şi ortodoxia şi metafizicienii din preajma ei. Îl găsim în Metafizica lui Nae Ionescu şi, cum am precizat deja, în scrierile lui Dumitru Stăniloae: de la Renaştere încoace, culturile occidentale au devenit îngust raţionaliste, atee şi demitizante. Este cazul de a-l readuce urgent, la tradiţia lui spirituală (religioasă), până ce totul nu-i încă pierdut” (p. 425). 32 N. STEINHARDT, Monologul polifonic , p. 37. „Scopul n ă zuit de Eliade a fost dublu: universalizarea perspectivei 90 În genul… înțelepților. Mircea Eliade – Nicolae Steinhardt Nicolae Steinhardt şi-a exprimat în mai multe rânduri admiraţia faţă de literatura lui Mircea Eliade. Astfel, el considera O fotografie veche de 14 ani o nuvelă în care „Eliade îşi dezvăluie (strălucit şi cu ce vervă!) ataşamentul pentru credinţele româneşti tradiţionale şi o foarte picantă poziţ ie de adversitate (ori, să-i zicem, pronunţată vervă ) faţă de principalele sisteme filosofice occidentale. Fotografia zic eu este o Mărturisire de credinţă românească şi ortodoxă”...33. Nuvela se bazează pe ideea pe care Eliade o subliniază în mai multe opere: sacrul se manifestă în în- tâmplările obişnuite, banale, ale vieţii, fiind camuflat în profan. Ideile care se desprind sunt acelea ale „morţii lui Dumnezeu”, ale retragerii lui Dumnezeu din lume, precum şi conceptul de Deus otiosus. „O fotografie veche de 14 ani, mai slabă literar decât altele, are meritul de a formula clar tema scriitorului (retragerea divinităţii din lume) şi de a sugera, printr-o ficţiune epică cât se poate de simplă, un caz de renaştere spirituală într-un individ de rând. Faptul că Dumitru a fugit din România postbelică poate avea şi altă semnificaţie decât cea, evident, politică. El a fugit de un sistem politic represiv, dar a adus cu sine în sceptica Americă, în desacralizata civilizaţie occidentală, o credinţă (şi, deci un tip de cultu- ră) în care Dumnezeu nu este lăsat „să tragă să moară”. Omul de la Dunăre nu admite, nici în glumă, acest dezastru cosmic. Naivul Dumitru, metecul, este purtătorul unui mare adevăr şi revelaţia lui ar trebui să ruşineze pe sofistul Lucio şi pe amicii săi sceptici...”34. Spiritualitatea occidentală se înteme- iază pe teologia retragerii sau a morţii lui Dumnezeu, ceea ce-l face pe Eugen Simion să îl considere pe Eliade a fi asemenea personajului său din nuvelă: un răsăritean. Steinhardt consideră că Eliade nu vine cu soluţii creştine la problemele pe care le pune. Cu toate acestea, el „e mai creştin decât crede şi decât au bănuit comentatorii săi – şi mai puţin par- tizan al hinduismului. Cheia poziţiei lui Eliade: Nopţi la Serampore”35. Cine citeşte această operă literară se poate întreba dacă cineva nu ar putea să-l apropie pe Eliade de gândirea hindusă sau de cea budistă, acolo unde totul este o iluzie, maya. Cu toate acestea, „creştinismul e surprinzătoarea cheie a camerei galbene, iar călătoria la Serampore e inutilă”36. Concluzii Între cei doi oameni de cultură români, Mircea Eliade şi Nicolae Steinhardt, au existat relaţii care au schimbat vieţi şi au hotărât destine. Dincolo de aceste puncte sensibile din biografiile celor doi rămân opere literare, ştiinţifice şi teologice de valoare ce au fost traduse în majoritatea limbilor şi au schimbat generaţii de oameni. Fără a încerca să răspundem la toate întrebările care se ridică, am prezentat în acest studiu punctele esenţiale ale unei relaţii de prietenie care s-a întins pe perioada mai multor decenii şi a constituit unul dintre momentele esenţiale ale culturii româneşti. culturale româneşti şi dovedirea capacităţii românilor de a-şi asimila elemente spirituale aparent cu totul străine şi îndepărtate de ei. A obţinut câştig de cauză şi mai mult decât atât” (p. 34). Petre Ţuţea scotea în evidenţă legătu- ra dintre spiritualitatea creştină şi istoria poporului român, aşa cum se descoper ă în opera lui Mircea Eliade: „Prin gândirea lui mistică, Mircea Eliade trăieşte perfecţiunea atemporală a ordinii creştine. Sub acest aspect, stilul lui este specific naţional, românii neputând fi definiţi altfel. A trăi creştin în timp şi-n spaţiu înseamnă a nu fi înghiţit de timp şi de spaţiu, adică istoric-profan” (PETRE ŢUŢEA, Mircea Eliade , Edi ţ ie îngrijit ă de Tudor B. Munteanu, Ed. Eikon, Cluj-Napoca, 2007, p. 90). 33 Ibidem, p. 360 (MIRCEA HANDOCA, op. cit., p. 314). Într-o altă însemnare din acelaşi volum, Steinhardt nota des- pre personajul principal din această nuvelă: „Dumitru, eroul nuvelei, contestă idolii toţi, vechi şi noi, ai filosofilor, sociologilor, lingviştilor; bună şi îndestulătoare îi este deloc naiva lui credinţă strămoşească” (p. 34). Vezi şi: N. STEINHARDT, Jurnalul fericirii , p. 350. Într-o alt ă însemnare din Jurnal , Steinhardt nota: „ O fotogra fi e veche de 14 ani (bucată la fel de importantă pentru sufletul românesc şi puterea sa transfiguratoarie ca şi Luceafărul, Legenda Meşterului Manole şi Mioriţa)” (p. 384). 34 EUGEN SIMION, op . cit ., pp. 189-190. 35 N. STEINHARDT, Jurnalul fericirii , p. 368. 36 Ibidem. 91 Adrian Boldişor Abstract ADRIAN BOLDIŞOR, The Way of… the Wise. Mircea Eliade – Nicolae Steinhardt In this study, we want to analyze the relation between two Romanian internationally-renowned men of culture: Mircea Eliade (often considered one of the greatest historians of religion of all times) and Nicolae Steinhardt (whose name and memory have been mentioned by Pope John the Second in his visit in Romania). Though they had about the same age (a difference of 5 years), they had little connections in the interwar period (a few meetings and, later, Steinhardt's volume The Way of… the Young [În genul… tinerilor] from 1934, where he parodies Eliade, among others). A strong in fl uence (which changed destinies) occurred during 1958-1960, when Steinhardt was imprisoned for having read and spread writings of Romanians found in exile, including the novel Midsummer Night (The Forbidden Forest) [Noaptea de Sânziene (Pădurea interzisă)] by Eliade. After the release in 1964, Steinhardt was continuously watched by the communist Securitate and reports have been written about him, where his main guilt was his friendship with Mircea Eliade, Emil Cioran, Eugen Ionescu, Virgil Ierunca, Monica Lovinescu, et al. Beyond these biographical in- tersections between Eliade and Steinhardt, there are also connections with regard to the Romanian culture, literary ideas, and visions on religious life. Steinhardt brings appreciations to the scholar in Chicago for the fact that he presents the beauty of the Romanian culture in the Western desecrated world and considers Eliade – and he's one of the few who does this – influenced in his thinking by Christian ideals (in this direction, memorable are Steinhardt's appreciations of the role played by Eliade in the Western culture, especially with his volume From Zamolxis to Genghis-Kahn [De la Zalmoxis la Genghis-Han], but also with his fiction, marking a direct reference to the novella A Fourteen Year Old Photograph [O fotografie veche de 14 ani]). KEYWORDS: Mircea Eliade, Nicolae Steinhardt, the trial of intellectuals, Romanian culture, Christian spirituality 92